** SINDHI HIGH SCHOOL, HEBBAL**

**PERIODIC TEST - II (2023-24)**

**SUBJECT – L2 Kannada**

**Class: IX Marks: 50**

**Date: 29/8/2023 Reading Time: 8:30 to 8:40 am Number of printed sides: 5 Writing Time: 8:40 to 10:40 am**

**ಸೂಚನೆಗಳು:**

* **ಪ್ರಶ್ನೆಪತ್ರಿಕೆಯು ಒಟ್ಟು 8 ಮುಖ್ಯಪ್ರಶ್ನೆಗಳನ್ನು ಒಳಗೊಂಡಿದೆ.**
* **ಪ್ರತಿಯೊಂದು ಪ್ರಶ್ನೆಗಳ ಸೂಚನೆಗಳನ್ನು ಸರಿಯಾಗಿ ಓದಿಕೊಂಡು ಉತ್ತರಿಸಿ.**
* **ಮುಖ್ಯಪ್ರಶ್ನೆ ಮತ್ತು ಉಪಪ್ರಶ್ನೆಗಳ ಸಂಖ್ಯೆಯನ್ನು ತಪ್ಪಿಲ್ಲದೆ ಬರೆಯಿರಿ.**

**ವಿಭಾಗ-ಎ**

**ವಾಚನ ಮತ್ತು ಗ್ರಹಿಕಾ ಕೌಶಲ್ಯ (೧೦ ಅಂಕಗಳು)**

**I. ಕೆಳಗಿನ ಗದ್ಯಾಂಶವನ್ನು ಓದಿ,ನೀಡಿರುವ ಪ್ರಶ್ನೆಗಳಿಗೆ ನಾಲ್ಕು ಉತ್ತರಗಳನ್ನು ಕೊಡಲಾಗಿದೆ, ಅವುಗಳಲ್ಲಿ ಸರಿಯಾದ ಉತ್ತರವನ್ನು ಆರಿಸಿ ಬರೆಯಿರಿ: (1x5=5)**

ಮನುಷ್ಯನ ಪೂರ್ಣ ವ್ಯಕ್ತಿತ್ವವನ್ನು ರೂಪಿಸಿ ಬೆಳೆಸುವುದೇ ಶಿಕ್ಷಣದ ಗುರಿ. ಮಾನಸಿಕ ಬೆಳವಣಿಗೆ, ಜ್ಞಾನದ ಬೆಳವಣಿಗೆಯ ಜೊತೆಜೊತೆಗೆ ಶಾರೀರಿಕ ಬೆಳವಣಿಗೆಯೂ ಆವಶ್ಯಕ. ದೇಹದಾರ್ಢ್ಯವನ್ನು ಪಡೆಯಲು ಕ್ರೀಡಾ ಚಟುವಟಿಕೆಗಳು, ಆಟ ಪಾಠಗಳು ಅತ್ಯಂತ ಪ್ರಮುಖವಾಗಿವೆ. ಆರೋಗ್ಯವಂತನಾದ ವ್ಯಕ್ತಿಯು ನಿಜಕ್ಕೂ ನಿಶ್ಚಲವಾದ ಮನಸ್ಸನ್ನು ಹೊಂದಿ ನೆಮ್ಮದಿಯಿಂದಿರುತ್ತಾನೆ.

ಪ್ರತಿದಿನ ಗೊತ್ತಾದ ಸಮಯದಲ್ಲಿ ಯಾರು ಕ್ರೀಡಾ ಚಟುವಟಿಕೆಗಳಲ್ಲಿ , ವ್ಯಾಯಾಮಗಳಲ್ಲಿ ನಿರತರಾಗಿರುತ್ತಾರೋ ಅಂತಹವರು ಉತ್ತಮ ಆರೋಗ್ಯವನ್ನು ಹೊಂದಿರುತ್ತಾರೆ. ಪ್ರತಿಯೊಬ್ಬರೂ ತಮ್ಮ ಬಿಡುವಿನ ವೇಳೆಯಲ್ಲಿ ಯಾವುದಾದರೂ ಒಂದು ಆಟವನ್ನು ಆಡುವ ಹವ್ಯಾಸ ಬೆಳೆಸಿಕೊಳ್ಳುವುದು ಬಹಳ ಒಳ್ಳೆಯದು. ಆಟಗಳು ಮನಸ್ಸಿಗೆ ಆಹ್ಲಾದವನ್ನು ಉಂಟುಮಾಡುತ್ತವೆ.

ಜ್ಞಾನವು ಮನಸ್ಸಿಗೆ ಆಹಾರವಾದರೆ ಆಟಗಳು ಅಥವಾ ಕ್ರೀಡೆಗಳು ಶರೀರಕ್ಕೆ ಆಹಾರ. ಆಟಗಳಲ್ಲಿ ಭಾಗವಹಿಸಿದಾಗ ನೀತಿ ನಿಯಮಗಳನ್ನು ಪಾಲಿಸಬೇಕು. ಆಟಗಳನ್ನು ಆಡುವುದರಿಂದ ಒಬ್ಬರಿಗೊಬ್ಬರು ಹೇಗೆ ಸ್ನೇಹದಿಂದ ವರ್ತಿಸಬೇಕು, ಸಹಾಯ ಮಾಡಬೇಕು ಎಂಬುದು ಅರಿವಾಗುತ್ತದೆ. ನಾಯಕತ್ವದಲ್ಲಿ ಅಡ್ಡಿ ಆತಂಕಗಳು ಬಂದಾಗ ಮನೋಸ್ಥೈರ್ಯ ನಮ್ಮದಾಗುತ್ತದೆ. ಸೋತಾಗ ಅಂಜದೆ, ಮತ್ತೆ ಮತ್ತೆ ಪ್ರಯತ್ನಿಸಿ ಗೆಲ್ಲುವ ಮನೋಭಾವ ಬೆಳೆಯುತ್ತದೆ. ಕ್ರೀಡಾ ಮನೋಭಾವನೆಯೂ ಬೆಳೆದು ಜೀವನದುದ್ದಕ್ಕೂ ಎಲ್ಲ ಕ್ಷೇತ್ರದಲ್ಲೂ ನೀತಿಯುತವಾಗಿ ನಿಯಮಗಳನ್ನು ಉಲ್ಲಂಘಿಸದೆ ಬಾಳುವುದನ್ನು ಕಲಿಸುತ್ತದೆ. ಕ್ರೀಡೆಗಳಲ್ಲಿ ಎರಡು ವಿಧಗಳಿವೆ. ಒಂದು ಹೊರಾಂಗಣ ಕ್ರೀಡೆಯಾದರೆ, ಇನ್ನೊಂದು ಒಳಾಂಗಣ ಕ್ರೀಡೆ. ಹೊರಾಂಗಣ ಕ್ರೀಡೆ ಎಂದರೆ ಮೈದಾನದಲ್ಲಿ ಆಡುವುದು. ಉದಾ;- ಕಬ್ಬಡಿ, ಕ್ರಿಕೆಟ್, ಹಾಕಿ ಇತ್ಯಾದಿ. ಒಳಾಂಗಣ ಕ್ರೀಡೆ ಎಂದರೆ ಕಟ್ಟಡದ ಒಳಗೆ ಆಡುವ ಆಟಗಳು.ಉದಾ:- ಚೆಸ್, ಕೇರಂ, ಟೇಬಲ್ ಟೆನಿಸ್ ಇತ್ಯಾದಿ. ಹೀಗೆ ಎಲ್ಲಾ ತರಹದ ಕ್ರೀಡೆಗಳು ನಮ್ಮಲ್ಲಿ ಉತ್ಸಾಹವನ್ನು ತುಂಬುತ್ತವೆ. ಕ್ರೀಡೆಗಳ ಮೂಲ ಉದ್ದೇಶ ಜನರ ಶಾರೀರಿಕ ಮತ್ತು ಮಾನಸಿಕ ಬೆಳವಣಿಗೆಯನ್ನು ಹೆಚ್ಚಿಸುವುದು. ಕ್ರೀಡಾ ಸ್ಪೂರ್ತಿಯನ್ನು ಹೊಂದಿದ ಮನುಷ್ಯ ತುಂಬಾ ಉತ್ತಮವಾಗಿ ಜೀವನ ಸಾಗಿಸಬಲ್ಲ. ಪ್ರತಿಯೊಬ್ಬರೂ ಯಾವುದಾದರೊಂದು ಕ್ರೀಡೆಯಲ್ಲಿ ಆಸಕ್ತಿ ಬೆಳೆಸಿಕೊಳ್ಳಬೇಕು ಎಂಬುದೇ ಈ ಲೇಖನದ ಉದ್ದೇಶವಾಗಿದೆ.

**ಪ್ರಶ್ನೆಗಳು:**

೧. ಆರೋಗ್ಯವಂತನಾದ ವ್ಯಕ್ತಿ ನೆಮ್ಮದಿಯಿಂದ ಇರಲು ಕಾರಣ \_\_\_\_\_\_\_\_\_\_\_\_\_\_\_

ಎ) ಅಚಲವಾದ ಮನಸ್ಸು ಬಿ) ನಿಶ್ಚಲವಾದ ಮನಸ್ಸು

ಸಿ) ಕಠಿಣವಾದ ಮನಸ್ಸು ಡಿ) ಚಂಚಲವಾದ ಮನಸ್ಸು

೨) ಈ ಗದ್ಯಾಂಶದ ಲೇಖನದ ಉದ್ದೇಶ\_\_\_\_\_\_\_\_\_\_\_\_\_\_\_\_ಬೆಳೆಸಿಕೊಳ್ಳುವುದಾಗಿದೆ.

ಎ) ಮನರಂಜನೆಯಲ್ಲಿ ಆಸಕ್ತಿ ಬಿ) ಕ್ರೀಡೆಯಲ್ಲಿ ಆಸಕ್ತಿ

ಸಿ) ಬರವಣಿಗೆಯಲ್ಲಿ ಆಸಕ್ತಿ ಡಿ) ಸಾಮಾಜಿಕ ಸೇವೆಯಲ್ಲಿ ಆಸಕ್ತಿ

೩) ಮನುಷ್ಯನ ಪೂರ್ಣ ವ್ಯಕ್ತಿತ್ವವನ್ನು ರೂಢಿಸಿ ಬೆಳೆಸುವುದು ಯಾವುದು ?

ಎ) ಸಾಮಾಜಿಕ ಗುರಿ ಬಿ) ಧಾರ್ಮಿಕ ಗುರಿ

ಸಿ) ಶಿಕ್ಷಣದ ಗುರಿ ಡಿ) ಜೀವನದ ಗುರಿ

೪) ಕ್ರೀಡೆಯಲ್ಲಿ \_\_\_\_\_\_\_\_\_\_\_\_\_ ವಿಧಗಳಿರುತ್ತವೆ.

ಎ) ಎಂಟು ಬಿ) ನಾಲ್ಕು

ಸಿ) ಹತ್ತು ಡಿ) ಎರಡು

೫) ನಾಯಕತ್ವದಲ್ಲಿ ಅಡ್ಡಿ ಆತಂಕಗಳು ಬಂದಾಗ \_\_\_\_\_\_\_\_\_\_\_\_ನಮ್ಮದಾಗುತ್ತದೆ.

ಎ) ಧೈರ್ಯ ಬಿ) ಮನೋಸ್ಥೈರ್ಯ

ಸಿ) ಕಾರ್ಯದ ಸ್ಥೈರ್ಯ ಡಿ) ಗುರಿಸಾಧಿಸುವ ಸ್ಥೈರ್ಯ

**II. ಕೆಳಗೆ ಕೊಟ್ಟಿರುವ ‘ಆದರ್ಶ ಶಿಕ್ಷಕ ಸರ್ವೇಪಲ್ಲಿ ರಾಧಾಕೃಷ್ಣನ್’ ಎಂಬ**

**ಆಯ್ದ ಪಾಠಭಾಗವನ್ನು ಓದಿ ಕೆಳಗಿನ ಪ್ರಶ್ನೆಗಳಿಗೆ ಉತ್ತರಿಸಿ. (1x5=5)**

ರಾಧಾಕೃಷ್ಣನ್ ಅವರು ಹಿಂದೂ ಧರ್ಮದ ತತ್ವಶಾಸ್ತ್ರ ಮತ್ತು ಸಾಹಿತ್ಯವನ್ನೆಲ್ಲ ಅಧ್ಯಯನ ಮಾಡಿದರು. ಯೂರೋಪಿಯನ್ ತತ್ತ್ವಶಾಸ್ತ್ರ ಮತ್ತು ಸಾಹಿತ್ಯದ ಅಭಿವ್ಯಕ್ತ ವಿಚಾರಗಳಿಂದ ಅವರ ವಿಶ್ವದೃಷ್ಟಿ ಮತ್ತು ತಾತ್ವಿಕ ದೃಷ್ಟಿಕೋನ ಪ್ರಭಾವಿತವಾಯಿತು. ಸ್ವಾಮಿ ವಿವೇಕಾನಂದರ ವಿಚಾರಧಾರೆ ಅವರ ಮನವನ್ನು ಆಕರ್ಷಿಸಿತು. ಅವರು “ಹಿಂದೂ ಧರ್ಮವು ಒಂದು ವೈಚಾರಿಕ ಜೀವನ ಮಾರ್ಗವೆಂದೂ, ನೈತಿಕ ಗುಣಾತ್ಮಕ ವಿಷಯಗಳಿಂದ ಕೂಡಿದ್ದು, ಮಾನವನ ಆಂತರಿಕ ಜೀವನದ ಬಗ್ಗೆ ಪ್ರಾಮುಖ್ಯತೆವುಳ್ಳದ್ದಾಗಿದೆ. ಹಿಂದೂಧರ್ಮವಾಗಲಿ, ವೇದಾಂತವಾಗಲಿ ಅಸತ್ಯವನ್ನು ಹೇಳುವುದಿಲ್ಲ. ಭಾರತೀಯ ಚಿಂತನೆಗಳು ಯಾವುದೋ ವಿಚಿತ್ರ ಮತ್ತು ನಿಗೂಢ ಪರಿಕಲ್ಪನೆಗಳಾಗಿಲ್ಲ, ಜೀವನದ ನಾಡಿಮಿಡಿತಗಳನ್ನು ಸೂಕ್ಷ್ಮಮನಸ್ಸಿನ ಚಿಂತನೆಗಳನ್ನು ತಿಳಿಯಪಡಿಸುವುದಾಗಿದೆ”ಎಂದು ಸರಳವಾಗಿ ಹೇಳಿದರು. ಶಿಕ್ಷಣದ ಮಹತ್ವವನ್ನು ಅರಿತ ಇವರು “ ಶಿಕ್ಷಣವು ಜೀವನದ ಅವಿಭಾಜ್ಯ ಅಂಗ. ಅದು ಮಾನವನನ್ನು ಪರಿಪೂರ್ಣತೆ ಹಾಗೂ ಸುಸಂಸ್ಕೃತಿಯತ್ತ ಒಯ್ಯುವ ಸಾಧನ ಮಾರ್ಗ” ಎಂದಿದ್ದಾರೆ. ಕೆನಡಾ ದೇಶದ ರೇಡಿಯೊ ಪ್ರಸಾರ ಭಾಷಣದಲ್ಲಿ “ ಮಾನವತೆಯೇ ವಿಶ್ವ ಅನುಸರಿಸಬೇಕಾದ ಮಾರ್ಗ” ಎಂದು ತಮ್ಮ ನಿಲುವನ್ನು ಅಭಿವ್ಯಕ್ತಿಸಿದರು. ರಾಧಾಕೃಷ್ಣನ್ ಅವರ ಬಹುಮುಖ ಪ್ರತಿಭೆಯನ್ನು ಬಲ್ಲವರಾಗಿದ್ದ ನೆಹರೂ ಅವರು ಇವರನ್ನು ಮಾಸ್ಕೋದಲ್ಲಿ ಭಾರತದ ರಾಯಭಾರಿಯಾಗಿ ನೇಮಿಸಿದರು. ರಷ್ಯಾದ ಅಧ್ಯಕ್ಷರಾಗಿದ್ದ ಸ್ಟಾಲಿನ್ ಅವರ ಸ್ನೇಹ ಸೌಹಾರ್ದಗಳ ಭೇಟಿ ಫಲಪ್ರದವಾಗಿ ಉಭಯ ದೇಶಗಳ ಬಾಂಧವ್ಯ ವೃದ್ಧಿಸಿತು್. ಇದರಿಂದ ಸಂತಸಗೊಂಡ ನೆಹರು ಅವರು ರಾಧಾಕೃಷ್ಣನ್ ಅವರನ್ನು ಮೆಚ್ಚಿ ಪ್ರಶಂಶಿಸಿದರು. ಅನಂತರ ಇವರನ್ನು ಭಾರತದ ಉಪರಾಷ್ಟ್ರಪತಿ ಸ್ಥಾನಕ್ಕೆ ನಾಮಕರಣ ಮಾಡಲಾಯಿತು. ಎರಡು ಬಾರಿ ಉಪರಾಷ್ಟ್ರಪತಿಗಳಾಗಿ ರಾಷ್ಟ್ರಕ್ಕೆ ಅನುಪಮ ಸೇವೆ ಸಲ್ಲಿಸಿದರು.

**ಪ್ರಶ್ನೆಗಳು:**

1. “ ಮಾನವತೆಯೇ ವಿಶ್ವ ಅನುಸರಿಸಬೇಕಾದ ಮಾರ್ಗ” ಎಂದು ರಾಧಾಕೃಷ್ಣನ್ ಅವರು ರೇಡಿಯೋ ಪ್ರಸಾರ ಮಾಡಿದ ದೇಶ \_\_\_\_\_\_\_\_\_\_\_\_\_

ಎ) ರಷ್ಯಾ ಬಿ) ಭಾರತ ಸಿ) ಕೆನಡಾ ಡಿ) ಅಮೇರಿಕಾ

2. ಇವರ ವಿಚಾರಧಾರೆ ರಾಧಾಕೃಷ್ಣನ್ ಅವರ ಮನವನ್ನು ಆಕರ್ಷಿಸಿತು.

ಎ) ಲೆನಿನ್ ಬಿ) ಅರವಿಂದರ ಸಿ) ಬಸವಣ್ಣನವರ ಡಿ) ಸ್ವಾಮಿವಿವೇಕಾನಂದರ

3.”ಭಾರತೀಯ ಚಿಂತನೆಗಳು ಯಾವುದೋ ವಿಚಿತ್ರ ಮತ್ತು ನಿಗೂಢ ಪರಿಕಲ್ಪನೆಗಳಾಗಿಲ್ಲ”ಎಂದು

ಹೇಳಿದವರು\_\_\_\_\_\_\_\_\_\_\_

ಎ) ಸ್ಟಾಲಿನ್ ಬಿ) ವೀರಸ್ವಾಮಿ ಸಿ) ರಾಧಾಕೃಷ್ಣನ್ ಡಿ)ನೆಹರೂ

4. ರಾಧಾಕೃಷ್ಣನ್ ಮತ್ತು ಸ್ಟಾಲಿನ್ ಅವರ ಸ್ನೇಹ ಸೌಹಾರ್ದಗಳ ಭೇಟಿಯು ಫಲಪ್ರದವಾಗಿ

\_\_\_\_\_\_\_\_\_\_\_\_\_\_\_\_\_\_\_\_\_\_\_ ದೇಶಗಳ ಬಾಂಧವ್ಯ ವೃದ್ಧಿಸಿತು್.

ಎ) ಅಮೇರಿಕಾ -ರಷ್ಯಾ ಬಿ) ಭಾರತ-ರಷ್ಯಾ

ಸಿ) ಭಾರತ-ಕೆನಡಾ ಡಿ) ಇಂಗ್ಲೆಂಡ್- ಭಾರತ

5.ರಾಧಾಕೃಷ್ಣನ್ ಹಿಂದೂ ಧರ್ಮದ \_\_\_\_\_\_\_\_\_\_\_\_\_\_\_\_\_\_\_\_ ವಿಷಯಗಳನ್ನು ಅಧ್ಯಯನ

ಮಾಡಿದರು.

ಎ) ತತ್ವ ಶಾಸ್ತ್ರ – ಸಾಹಿತ್ಯ ಬಿ) ಜಾತಿ-ಮತ ಸಿ) ಕಲೆ-ಸಂಸ್ಕೃತಿ ಡಿ) ನೀತಿ-ನಿಯಮ

**ವಿಭಾಗ –ಬಿ**

**ಅನ್ವಯಿಕ ವ್ಯಾಕರಣ (9 ಅಂಕಗಳು)**

**III. (ಅ) ಕೆಳಗಿನ ಪ್ರತಿಯೊಂದು ಪ್ರಶ್ನೆಗಳಿಗೆ ನಾಲ್ಕು ಉತ್ತರವನ್ನು ಕೊಡಲಾಗಿದೆ. ಸರಿಯಾದ ಉತ್ತರವನ್ನು ಆಯ್ಕೆ ಮಾಡಿ ಬರೆಯಿರಿ.**

೧. ಉಸುಬು - ಮುಂಡಾಸು ಪದಗಳಿಗೆ ಸಮಾನಾರ್ಥಕ ಪದಗಳಿವು **(1x1=1)**

ಎ) ಉಣ್ಣೆ- ಮಂಟಪ ಬಿ) ಉಡ – ಮೌನ

ಸಿ) ಮರಳು – ಪೇಟ ಡಿ) ಮೊಳಗು – ಸಂಕಟ

೨. ’ಬಣ್ಣ’ ಪದದ ತತ್ಸಮ ರೂಪವಿದು \_\_\_\_\_\_\_\_\_\_\_\_\_ **(1x1=1)**

ಎ) ವರುಣ ಬಿ) ವರ್ಣ ಸಿ) ಬನ ಡಿ) ವದನ

೩) “ರಾಧಾಕೃಷ್ಣನ್ ತಮ್ಮ ವೇತನವನ್ನು ಪ್ರಧಾನಮಂತ್ರಿ ಪರಿಹಾರ ನಿಧಿಗೆ ವಂತಿಗೆಯಾಗಿ

ನೀಡುತ್ತಿದ್ದರು.” ಈ ವಾಕ್ಯದಲ್ಲಿರುವ ಕ್ರಿಯಾಪದ ಮತ್ತು ಧಾತು ಇದಾಗಿದೆ**. (1x1=1)**

ಎ) ವೇತನ – ನಿಧಿ ಬಿ) ವಂತಿಗೆ – ಪರಿಹಾರ

ಸಿ) ರಾಧಾಕೃಷ್ಣ – ಪ್ರಧಾನಮಂತ್ರಿ ಡಿ) ನೀಡುತ್ತಿದ್ದರು - ನೀಡು

೪) **’**ಗಮನವನ್ನು’ ಮತ್ತು ’ಷಡಾನನ’ ಪದಗಳ ಸಂಧಿ \_\_\_\_\_\_\_\_\_\_\_\_ **(1x1=1)**

ಎ) ವಕಾರಾಗಮ - ಜಶ್ತ್ವ ಬಿ) ಲೋಪ – ಆದೇಶ

ಸಿ) ಯಕಾರಾಗಮ – ಗುಣ ಡಿ) ಸವರ್ಣದೀರ್ಘ - ಅನುನಾಸಿಕ

೫) ’ಅರಮನೆ’ ಮತ್ತು’ಸೂರ್ಯಚಂದ್ರರು’ ಪದಗಳ ಸಮಾಸಗಳಿವು\_\_\_\_\_\_\_ **(1x1=1)**

ಎ) ಅಂಶಿ – ಗಮಕ ಬಿ) ತತ್ಪುರುಷ – ದ್ವಂದ್ವ

ಸಿ) ದ್ವಂದ್ವ – ಕರ್ಮಧಾರಯ ಡಿ) ದ್ವಿಗು - ಅಂಶಿ

**(ಆ)** **ಕೆಳಗಿನ ಪ್ರಶ್ನೆಗಳಿಗೆ ಸೂಚನೆಯಂತೆ ಉತ್ತರಿಸಿ**.

೬) ಹಗಲಿರುಳು ಜೊತೆಗೂಡಿ ಬಾಳಿದವು. - **ಈ ವಾಕ್ಯವನ್ನು ನಿಷೇಧಾರ್ಥಕ ರೂಪಕ್ಕೆ**

**ಪರಿವರ್ತಿಸಿ ಬರೆಯಿರಿ.**  (**1x1=1)**

೭) ಬಸ್ಸು ಹತ್ತಿದವನಂತೆ ಏದುಸಿರು ಬಿಡುತ್ತಿದ್ದಾನೆ. - **ಈ ವಾಕ್ಯವನ್ನು ಭವಿಷ್ಯತ್ ಕಾಲಕ್ಕೆ**

**ಬದಲಾಯಿಸಿ ಬರೆಯಿರಿ. (1x1=1)**

೮) ’ಅಟ್ಟಕ್ಕೇರಿಸು’ **ಈ ನುಡಿಗಟ್ಟು** **ಪದವನ್ನು ಸ್ವಂತ ವಾಕ್ಯದಲ್ಲಿ ಬಳಸಿ ಬರೆಯಿರಿ. (1x1=1)**

೯) ’ದೇಶ ಸುತ್ತಿ ನೋಡು ಕೋಶ ಓದಿ ನೋಡು ’ – **ಈ ಗಾದೆ ಮಾತಿನ ಅರ್ಥ ಬರೆಯಿರಿ. (1x1=1)**

**IV. ಕೆಳಗಿನ ಪ್ರತಿಯೊಂದು ಪ್ರಶ್ನೆಗಳಿಗೆ ನಾಲ್ಕು ಉತ್ತರವನ್ನು ಕೊಡಲಾಗಿದೆ. ಸರಿಯಾದ**

**ಉತ್ತರವನ್ನು ಆಯ್ಕೆ ಮಾಡಿ ಬರೆಯಿರಿ. (1x4=4)**

೧) ಜಯಪುರದ ಪೂರ್ವದ ರಾಜಧಾನಿ \_\_\_\_\_\_\_\_\_\_\_\_\_\_\_\_\_\_\_

ಎ) ಅಜ್ಮೀರ ಬಿ) ಅಂಬೇರ ಸಿ) ಅಮರಾವತಿ ಡಿ) ಅಹಮದಾಬಾದ್

೨) ರಾಧಾಕೃಷ್ಣನ್ ಅವರ ಸಾಧನೆಯಲ್ಲಿ ವಿಶೇಷ ಸಹಕಾರ ನೀಡಿದವರು \_\_\_\_\_\_\_\_\_\_\_\_\_\_\_\_

ಎ) ತಂದೆ ಬಿ) ಪತ್ನಿ ಸಿ) ತಾಯಿ ಡಿ) ಸಹೋದರಿ

೩) ಪಾರಿವಾಳಗಳನ್ನು ಹಿಡಿಯಲು ಬಲೆಯನ್ನು ಹರಡಿದವನು \_\_\_\_\_\_\_\_\_\_\_\_\_\_\_

ಎ) ಮೀನುಗಾರ ಬಿ) ಕುಂಬಾರ ಸಿ) ಬೇಡನು ಡಿ) ಬಡಿಗ

೪) ಪಂಢರಿಬಾಯಿಯವರು \_\_\_\_\_\_\_\_\_\_\_\_\_\_\_\_ ಮನಸ್ಸಿನಲ್ಲಿ ಅಮರರಾದರು.

ಎ) ಕಲಾರಸಿಕರ ಬಿ) ನಿರ್ದೇಶಕರ ಸಿ) ನಿರ್ಮಾಪಕರ ಡಿ) ನಾಟಕಕಾರರ

**ವಿಭಾಗ-ಸಿ**

**ಬರವಣಿಗೆ ಕೌಶಲ್ಯ (8 ಅಂಕಗಳು)**

**V. ನಿಮ್ಮ ಬಡಾವಣೆಯಲ್ಲಿ ಸಾರ್ವಜನಿಕ ಗ್ರಂಥಾಲಯ ಸ್ಥಾಪಿಸುವಂತೆ ಬಿ.ಬಿ.ಎಂ.ಪಿ**

**ಆಯುಕ್ತರಿಗೆ ಮನವಿ ಪತ್ರ ಬರೆಯಿರಿ. (1x4=4)**

**VI. ಈ ಕೆಳಗಿನ ಯಾವುದಾದರೂ ಒಂದು ವಿಷಯಕ್ಕೆ ೧೫೦ ಪದಗಳಿಗೆ ಮೀರದಂತೆ**

**ಪ್ರಬಂಧ ಬರೆಯಿರಿ. (1x4=4)**

1. ಗ್ರಂಥಾಲಯ

2. ವಿದ್ಯಾರ್ಥಿಗಳಲ್ಲಿ ಶಿಸ್ತಿನ ಪರಿಪಾಲನೆ

3. ರಾಷ್ಟ್ರೀಯ ಹಬ್ಬಗಳು

**ವಿಭಾಗ- ಡಿ**

**ಪಠ್ಯಗಳ ಅಧ್ಯಯನ (19 ಅಂಕಗಳು)**

**VII. ಕೆಳಗಿನ ಪ್ರಶ್ನೆಗಳಿಗೆ ಐದು-ಆರು ವಾಕ್ಯಗಳಲ್ಲಿ ಉತ್ತರಿಸಿ. (3x5=15)** ೧ . ಜಂತ್ರ ಮಂತ್ರದ ವಿಶೇಷತೆಯನ್ನು ಪರಿಚಯ ಮಾಡಿಕೊಡಿ.

೨ . ಪಂಡರಿಬಾಯಿಯವರು ನಟಿಸಿದ ಮೊದಲ ಚಿತ್ರದ ಹೆಸರೇನು ? ಅವರು ನಾಟಕ

ರಂಗಕ್ಕೆ ಪ್ರವೇಶಿಸಬೇಕಾಗಿ ಬಂದದ್ದು ಯಾಕೆ ?

೩. ರಾಧಾಕೃಷ್ಣನ್ ಅವರ ವೇಷಭೂಷಣಗಳ ಬಗ್ಗೆ ಬರೆಯಿರಿ.

**೪. ಸಂದರ್ಭ ಸಹಿತ ಸ್ವಾರಸ್ಯ ಬರೆಯಿರಿ.**

(ಅ) “ಗಂಡಸರೂ ರಂಗು ರಾಯರೇ”

**ಅಥವಾ**

“ಮೋಹ ಮುಸುಕಿದ ಬುದ್ಧಿ ಸರ್ವನಾಶದ ಸಿದ್ಧಿ”

(ಆ) “ಚಾವಡಿಗೆ ನಕ್ಷತ್ರ ಲೋಕದ ಸೊಬಗನ್ನು ಕೊಡುತ್ತವೆ”

**ಅಥವಾ**

“ನೀವೊಬ್ಬರೇ ನನ್ನನ್ನು ಒಬ್ಬ ಮನುಷ್ಯನಂತೆ ಕಂಡು ವರ್ತಿಸಿದವರು.”

**VIII. ಕೆಳಗಿನ ಯಾವುದಾದರೂ ಒಂದು ಪ್ರಶ್ನೆಗೆ ಎಂಟು- ಹತ್ತು ವಾಕ್ಯಗಳಲ್ಲಿ ಉತ್ತರಿಸಿ. (1x4=4)** ೧. ಲೇಖಕರ ಮೊದಲ ಅಂಬೇರ ಭೇಟಿಗೂ ಇತ್ತೀಚಿನ ಭೇಟಿಗೂ ಯಾವ ವ್ಯತ್ಯಾಸವಿತ್ತು?

ಅಂಬೇರ ಬೆಟ್ಟದ ಮೂರು ಅಂತಸ್ತಿನ ಅರಮನೆಯ ಒಳಾಗಂಣದ ಚೆಲುವನ್ನು ತಿಳಿಸಿ.

**ಅಥವಾ**

ʻಪಾರಿವಾಳʼ ಪದ್ಯದ ಸಾರಾಂಶವನ್ನು ನಿಮ್ಮ ಮಾತುಗಳಲ್ಲಿ ಬರೆಯಿರಿ.

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*