****

**SINDHI HIGH SCHOOL, HEBBAL**

**PERIODIC TEST - I (2023-24)**

**SUBJECT – L2-Kannada**

**Marks: 30**

**Class: IX Timings: 1 Hours 10 mins**

**Date: 06/7/2023 Reading Time: 8:05 to 8:15 am Number of printed sides: 3 Writing Time: 8:15 to 9:15 am**

**ಸೂಚನೆಗಳು:**

* **ಪ್ರಶ್ನೆಪತ್ರಿಕೆಯು ಒಟ್ಟು 5 ಮುಖ್ಯಪ್ರಶ್ನೆಗಳನ್ನು ಒಳಗೊಂಡಿದೆ.**
* **ಪ್ರತಿಯೊಂದು ಪ್ರಶ್ನೆಗಳ ಸೂಚನೆಗಳನ್ನು ಸರಿಯಾಗಿ ಓದಿಕೊಂಡು ಉತ್ತರಿಸಿ.**
* **ಮುಖ್ಯಪ್ರಶ್ನೆ ಮತ್ತು ಉಪಪ್ರಶ್ನೆಗಳ ಸಂಖ್ಯೆಯನ್ನು ತಪ್ಪಿಲ್ಲದೆ ಬರೆಯಿರಿ.**

**I. ಕೆಳಗಿನ ಗದ್ಯಾಂಶವನ್ನು ಓದಿ,ನೀಡಿರುವ ಪ್ರಶ್ನೆಗಳಿಗೆ ನಾಲ್ಕು ಉತ್ತರಗಳನ್ನು ಕೊಡಲಾಗಿದೆ, ಅವುಗಳಲ್ಲಿ ಸರಿಯಾದ ಉತ್ತರವನ್ನು ಆರಿಸಿ ಬರೆಯಿರಿ: 1x5=5**

ಕೆಳದಿಯ ನಾಯಕರಲ್ಲಿ ಅತ್ಯಂತ ಪ್ರಸಿದ್ಧನಾದ ಶಿವಪ್ಪನಾಯಕನ ಕಾಲದಲ್ಲಿ ಕೆಳದಿ ರಾಜ್ಯ ವಿಸ್ತಾರವಾಯಿತು. ಮೈಸೂರು ಸಂಸ್ಥಾನದ ಹಾಸನ ಮತ್ತು ಚಿಕ್ಕಮಗಳೂರಿನ ಪ್ರದೇಶ, ಕಾಸರಗೋಡು ಇತ್ಯಾದಿ ಪ್ರದೇಶಗಳನ್ನು ಗೆದ್ದು ’ಶಿಸ್ತು’ ಎಂಬ ಹೆಸರಿನಲ್ಲಿ ಭೂಕಂದಾಯವನ್ನು ಜಾರಿಗೆ ತಂದ ಶಿವಪ್ಪನಾಯಕನು ಪೋರ್ಚುಗೀಸರ ಪ್ರಾಬಲ್ಯವನ್ನು ಮೊಟಕು ಮಾಡಿ, ಅರಬ್ಬೀ ಸಮುದ್ರದ ಒಂದು ದ್ವೀಪವನ್ನು ವಶಪಡಿಸಿಕೊಂಡು ’ಪಡುಗಡಲ ಒಡೆಯ’ ಎಂಬ ಬಿರುದನ್ನು ಪಡೆದಿದ್ದ. ಕೆಳದಿ ಸಂಸ್ಥಾನಕ್ಕೆ ಕೀರ್ತಿ ಮತ್ತು ಪ್ರತಿಷ್ಠೆಗಳನ್ನು ತಂದುಕೊಟ್ಟ ಶಿವಪ್ಪನಾಯಕನ ನಂತರ ಆಳಿದ ಕೆಲವು ದುರ್ಬಲನಾಯಕರ ಕಾಲದಲ್ಲಿ ಕೆಳದಿಯ ಉತ್ತರ ಭಾಗಗಳು ಮೊದಲಿಗೆ ಬಿಜಾಪುರದ ಆದಿಲ್ ಷಾಹಿಗಳ ಮತ್ತು ಆನಂತರ ಮರಾಠರ ವಶವಾದವು.

ಮತ್ತೆ ಕೆಳದಿಯ ಸಂಸ್ಥಾನದಲ್ಲಿ ಸಮರ್ಥ ಆಳ್ವಿಕೆ ದೊರೆತದ್ದು ಸೋಮಶೇಖರನ ರಾಣಿ ಚಿನ್ನಮ್ಮಾಜಿಯ ಕಾಲದಲ್ಲಿ . ರಾಜ್ಯ ವಿಸ್ತರಣೆಯನ್ನೂ ಮಾಡಿದ ಚೆನ್ನಮ್ಮ ಔರಂಗಜೇಬನಿಗೆ ಹೆದರಿ ಓಡಿಬಂದ ಶಿವಾಜಿಯ ಮಗ ರಾಜಾರಾಮನಿಗೆ ಆಶ್ರಯ ನೀಡಿದ್ದಳು. ಚಿನ್ನಮ್ಮಾಜಿಯ ದತ್ತು ಮಗ ಹಿರಿಯ ಬಸವಪ್ಪ ನಾಯಕನು ರಾಜ್ಯವನ್ನು ರಕ್ಷಿಸಿ, ಆಡಳಿತ ವ್ಯವಸ್ಥೆಯನ್ನು ಸರಿಪಡಿಸಿದ. ನಂತರ ಅಧಿಕಾರಕ್ಕೆ ಬಂದ ಇಮ್ಮಡಿ ಬಸವಪ್ಪ ನಾಯಕನು ಚಿತ್ರದುರ್ಗದ ಪಾಳೆಯಗಾರರು ಮತ್ತು ಆರ್ಕಾಟಿನ ನವಾಬನೊಡನೆ ಯುದ್ಧಮಾಡಿ ಗೆಲುವು ಪಡೆದ. ಕ್ರಿ.ಶ.1757 ರಲ್ಲಿ ಅಧಿಕಾರ ವಹಿಸಿಕೊಂಡ ಕಿರಿಯ ಬಸವಪ್ಪ ನಾಯಕನ ಹೆಂಡತಿ ರಾಣಿ ವೀರಮ್ಮಾಜಿಯ ಕಾಲದಲ್ಲಿ ಮರಾಠರ ಮತ್ತು ಮೈಸೂರಿನವರ ಧಾಳಿ ಹೆಚ್ಚಿತು. ಕ್ರಿ.ಶ 1763ರಲ್ಲಿ ಹೈದರಾಲಿಯು ಕೆಳದಿಯನ್ನು ವಶಪಡಿಸಿಕೊಂಡ ನಂತರ ಕೆಳದಿಯ ಉತ್ತರ ಭಾಗಗಳು ಮರಾಠರ ವಶದಲ್ಲೂ ದಕ್ಷಿಣ ಭಾಗಗಳು ಮೈಸೂರಿನವರ ವಶದಲ್ಲೂ ಉಳಿದವು.

**ಪ್ರಶ್ನೆಗಳು:**

೧. ಶಿವಪ್ಪನಾಯಕನು ಜಾರಿಗೆ ತಂದ ಭೂಕಂದಾಯ ವ್ಯವಸ್ಥೆ \_\_\_\_\_\_\_\_\_\_\_

ಎ) ಅಶಿಸ್ತು ಬಿ) ಶ್ರೀರಸ್ತು ಸಿ) ಶಿಸ್ತು ಡಿ) ಅಸ್ತು

೨) ಶಿವಪ್ಪನಾಯಕ ಅರಬ್ಬೀಸಮುದ್ರ ವಶಪಡಿಸಿಕೊಂಡು \_\_\_\_\_\_\_\_\_\_\_\_ಬಿರುದನ್ನು ಪಡೆದನು.

ಎ) ಮೂಡಲನಾಯಕ ಬಿ) ಪಡುವಲಪ್ರಭು ಸಿ) ಬಡಗಣದ ಒಡೆಯ ಡಿ) ಪಡುಗಡಲ ಒಡೆಯ

೩) ಚೆನ್ನಮ್ಮ ಆಶ್ರಯ ನೀಡಿದ ಶಿವಾಜಿಯ ಮಗ \_\_\_\_\_\_\_\_\_\_\_\_

ಎ) ರಾಜಾರಾಮ ಬಿ) ರಾಮರಾಜ ಸಿ) ಬಸವಪ್ಪ ನಾಯಕ ಡಿ) ರಘುರಾಮ

೪) ಕ್ರಿ.ಶ 1763ರಲ್ಲಿ ಹೈದರಾಲಿಯು \_\_\_\_\_\_\_\_\_\_\_\_\_ ವಶಪಡಿಸಿಕೊಂಡನು.

ಎ) ಮೈಸೂರನ್ನು ಬಿ) ಬಿಜಾಪುರವನ್ನು ಸಿ) ಚಿತ್ರದುರ್ಗವನ್ನು ಡಿ) ಕೆಳದಿಯನ್ನು

೫) ಹೈದರಾಲಿಯು ಕೆಳದಿಯನ್ನು ವಶಪಡಿಸಿಕೊಂಡ ನಂತರ ಕೆಳದಿಯ ದಕ್ಷಿಣಭಾಗ \_\_\_\_\_\_\_ -

ವಶದಲ್ಲಿ ಉಳಿದವು.

ಎ) ಪೋರ್ಚುಗೀಸರ ಬಿ) ದುರ್ಬಲನಾಯಕರ ಸಿ) ಮೈಸೂರಿನವರ ಡಿ) ಮರಾಠರ

**II. ಕೆಳಗೆ ನೀಡಿರುವ ಪ್ರಶ್ನೆಗಳಿಗೆ ಸೂಚನೆಯಂತೆ ಉತ್ತರಿಸಿ.**

**೧. ಕೆಳಗಿನ ಪದಗಳಿಗೆ ಸಮಾನಾರ್ಥಕ ಪದ ಬರೆಯಿರಿ. ½ x 2 = 1**

ಎ) ಸೂರ್ಯ ಬಿ) ನಭ

**೨. ಕೆಳಗಿನ ಪದಗಳಿಗೆ ವಿರುದ್ಧಾರ್ಥಕ ಪದ ಬರೆಯಿರಿ. ½ x 2 = 1** ಎ) ರಾತ್ರಿ ಬಿ) ಅನವಧಾನ

**೩) ಕೆಳಗಿನ ಪದಗಳಿಗೆ ತತ್ಸಮ-ತದ್ಭವ ರೂಪ ಬರೆಯಿರಿ. ½ x 2 = 1** ಎ) ರಾಯ ಬಿ) ಕಾರ್ಯ

**೪) ಕೆಳಗಿನ ವಾಕ್ಯದಲ್ಲಿರುವ ದ್ವಿರುಕ್ತಿ ಮತ್ತು ಜೋಡಿಪದಗಳನ್ನು ಗುರುತಿಸಿ ಬರೆಯಿರಿ. . ½ x 2 = 1**

ಎ) ಮಕ್ಕಳು ಮನೆಮಠಗಳನ್ನು ತಿರುಗುತ್ತಾ ಮತ್ತೆಮತ್ತೆ ಆಟವಾಡಿದರು.

**೫) ಈ ಕೆಳಗಿನ ವಾಕ್ಯದಲ್ಲಿರುವ ನಾಮಪದ ಮತ್ತು ಸರ್ವನಾಮ ಪದಗಳನ್ನು ಗುರುತಿಸಿ ಬರೆಯಿರಿ. ½ x 2 = 1**

ಎ) ರಾಮನು ಆದರ್ಶಗಳನ್ನು ಪಾಲಿಸಿದನು. ಅವನು ಆದರ್ಶ ವ್ಯಕ್ತಿಯಾದನು.

**೬) ಕೆಳಗಿನ ಪದದಲ್ಲಿರುವ ವಿಭಕ್ತಿ ಮತ್ತು ಪ್ರತ್ಯಯವನ್ನು ಗುರುತಿಸಿ ಬರೆಯಿರಿ. 1x1=1**

ಎ) `ಸ್ನೇಹಭಾವದಿಂದ’

**೭) ಕೆಳಗಿನ ಪದಗಳನ್ನು ಬಿಡಿಸಿ ಬರೆದು ಸಂಧಿ ಹೆಸರಿಸಿ. 1x2=2**

ಎ) ಉಪಾಯವನ್ನು ಬಿ) ಸಜ್ಜನ

**III. ನಿಮ್ಮ ಶಾಲೆಯಲ್ಲಿ ನಡೆದ ಪರಿಸರ ದಿನಾಚರಣೆಯನ್ನು ಕುರಿತು ಗೆಳೆಯ/ ಗೆಳತಿಗೆ .**

**ಪತ್ರ ಬರೆಯಿರಿ. 4x1=4**

**IV. ಕೆಳಗಿನ ಪ್ರಶ್ನೆಗಳಿಗೆ ಐದು-ಆರು ವಾಕ್ಯಗಳಲ್ಲಿ ಉತ್ತರಿಸಿ. 3x3=9**  ೧.ರಾಜ್ಯದ ಅಮಾತ್ಯರಲ್ಲಿ ಯಾವ ಗುಣಗಳಿರಬೇಕು ?

೨.ಕವಿ ಎಂತಹ ಹಾಡನ್ನು ಹಾಡಿದಾಗ ವೀರಧ್ವನಿಯೇರಬೇಕು ಎಂದು ಬಯಸುತ್ತಾರೆ ?

**೩. ಸಂದರ್ಭ ಸಹಿತ ಸ್ವಾರಸ್ಯ ಬರೆಯಿರಿ.**

“ಸಾವಿರ ಮೂರ್ಖರಿಗಿಂತ ಒಬ್ಬ ಪಂಡಿತ ಲೇಸು”

ಅಥವಾ

“ನಡೆನುಡಿಗಳೆಡೆಯಲ್ಲಿ ಪದತಾಳ ಗತಿಯಲ್ಲಿ ಕ್ರಾಂತಿಕಿಡಿ ಕೆರಳಬೇಕು”

**V. ಕೆಳಗಿನ ಯಾವುದಾದರು ಒಂದು ಪ್ರಶ್ನೆಗೆ ಎಂಟು- ಹತ್ತು ವಾಕ್ಯಗಳಲ್ಲಿ ಉತ್ತರಿಸಿ. 4x1=4**

೧. ಹೊಸಹಾಡು ಪದ್ಯದ ಸಾರಾಂಶ ಬರೆಯಿರಿ.

ಅಥವಾ

ರಾಜನಲ್ಲಿ ತಲೆದೋರಬಹುದಾದ ೧೪ ದೋಷಗಳ ಬಗ್ಗೆ ವಿವರಿಸಿ.

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**IV. ಕೆಳಗಿನ ಪ್ರಶ್ನೆಗಳಿಗೆ ಐದು-ಆರು ವಾಕ್ಯಗಳಲ್ಲಿ ಉತ್ತರಿಸಿ. 3x3=9**  ೧.ರಾಜ್ಯದ ಅಮಾತ್ಯರಲ್ಲಿ ಯಾವ ಗುಣಗಳಿರಬೇಕು ?

೨.ಕವಿ ಎಂತಹ ಹಾಡನ್ನು ಹಾಡಿದಾಗ ವೀರಧ್ವನಿಯೇರಬೇಕು ಎಂದು ಬಯಸುತ್ತಾರೆ ?

**೩. ಸಂದರ್ಭ ಸಹಿತ ಸ್ವಾರಸ್ಯ ಬರೆಯಿರಿ.**

“ಸಾವಿರ ಮೂರ್ಖರಿಗಿಂತ ಒಬ್ಬ ಪಂಡಿತ ಲೇಸು”

ಅಥವಾ

“ನಡೆನುಡಿಗಳೆಡೆಯಲ್ಲಿ ಪದತಾಳ ಗತಿಯಲ್ಲಿ ಕ್ರಾಂತಿಕಿಡಿ ಕೆರಳಬೇಕು”

**V. ಕೆಳಗಿನ ಯಾವುದಾದರು ಒಂದು ಪ್ರಶ್ನೆಗೆ ಎಂಟು- ಹತ್ತು ವಾಕ್ಯಗಳಲ್ಲಿ ಉತ್ತರಿಸಿ. 4x1=4**

೧. ಹೊಸಹಾಡು ಪದ್ಯದ ಸಾರಾಂಶ ಬರೆಯಿರಿ.

ಅಥವಾ

ರಾಜನಲ್ಲಿ ತಲೆದೋರಬಹುದಾದ ೧೪ ದೋಷಗಳ ಬಗ್ಗೆ ವಿವರಿಸಿ.

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***